சொல்லி முடித்த அடுத்த நொடியில் என் பாட்டி எழுந்துவிட்டாள்.எனக்குக் கூட அந்த வயதில் என் பாடியின் மேல் பயங்கர கோபம் வந்தது.ஆனால் அவள் ஒரு நொடி தாமதித்திருந்தாலும் அதற்குப் பின் அவளால் எழுந்திருக்கவே முடிந்திருக்காது என்று இப்போது புரிகிறது. நான் எப்படி சமாதானம் அடைந்தேன், நான் எப்படி என் பாட்டியை வீட்டை விட்டு போக அனுமதித்தேன்.எனது அப்பா என்ன விளையாட்டைக் காட்டி என்னை ஏமாற்றினார்,எனது அம்மா எந்த நிலவைக் கையில் பிடித்துத் தருவதாக சொல்லி சோறூட்டினாள் என்றெல்லாம் எனக்கு இப்போது ஞாபகம் இல்லை.ஆனால் என் பாட்டி முதியோர் இல்லத்துக்கு சென்றுவிட்டாள்.